Koordinatoj: 50° 51′ 33″ N 14° 26′ 42″ O﻿ / ﻿50.85917 °N, 14.44500 °O﻿ / 50.85917; 14.44500 (mapo)

**Akvovojo kun akvodukto en Chřibská** estas historia teknika memorindaĵo, kiu troviĝas en loko de tiama domaro Na Potocích (germane *Bachhäuser*) sur katastra teritorio Dolní Chřibská en distrikto Děčín en Regiono Ústí nad Labem. La konstruaĵo estas protektita ekde la 8-a de novembro 1991 kiel nemovebla memorindaĵo.

Geografia situo kaj priskribo de la konstruaĵo
----------------------------------------------

El geomorfologia vidpunkto la memorige protektata akvovojo kun akvodukto situas apud nordokcidenta limo de geomorfologia tutaĵo Luzacia montaro, sed jam en regiono de Muroj de Jetřichovice, kiuj estas konsisto de pli okcidente situanta geomorfologia tutaĵo Elba Grejsmontaro.

### Priskribo de la konstruaĵo

La akvovojo, kiu kondukas sur bordoj de rivereto Chřibská Kamenice en spaco inter restaĵoj de iama teksfabriko de Florian Hübel kaj lastaj domoj de Dolní Chřibská, estas longa proksimume 750 metroj. Oni supozas, ke la pereinta prenobjekto estis sur la fluo de Chřibská Kamenice proksime de ŝosea ponto sur fino de Dolní Chřibská. El tiuj ĉi lokoj la akvo estis forkondukata dekomence per mallarĝa riverfluo ĝis la unua roktunelo. Tiu ĉi tunelo, longa 35 metroj, estas malproksima de la prenloko ĉirkaŭ 250 metroj. De tie ĉi la akvo daŭrigis tra masonita, disvastiĝanta akvovojo ĝis duarka akvodukto, sur kiu transpaŝis la artefarita akvofluo malnovan arbaran vojon kaj la riverfluon de Chřibská Kamenice. La akvodukto estas longa 25 metroj kaj larĝo de la masonita akvofluo estas proksimume 2 metroj. Poste la akvovojo daŭrigis plu jam en certa distanco de la dekstra bordo de rivero ĝis la alia, pli longa tunelo. Tiu ĉi tunelo estas 140 metroj longa kaj proksimume 2 metroj volbita masonita galerio, plenigita per ŝaktoj, enfluantaj sur surfacon. La tunelo finiĝas ĉe la eksa fabriko, de kiu la akva sistemo daŭrigis ĝis denova enfluejo ĝis Chřibská Kamenice.

Historio
--------

La akvovojon kun akvodukto kiel konsisto de nova teksfabriko en domaro Na Potocích lasis konstrui fabrikisto Florian Hübel en la jaroj 1884 - 1894. Kiel dato de finigo de tiu ĉi akvovojo estas indikata jaro 1888. Trafiko de la teksfabriko estis finita pro sekvoj de Granda ekonomia krizo en ŝanĝo de 1920-aj kaj la 1930-aj jaroj. Post la dua mondmilito la objektoj de iama industria komplekso servis kiel refreŝidejo kaj poste kiel depositario de natursciencaj kolektoj de Nacia muzeo en Prago. Post la jaro 1980 la konstruaĵoj estis malplenigitaj kaj sekve ĝis la 1990-aj jaroj ili kadukiĝis. En la jaro 1996 la eksa teksfabriko forbrulis kaj post la jaro 2000 ties ruinoj estis detruitaj. Sekve estis nuligita memoriga protektado de tiuj ĉi objektoj kaj kiel nemovebla kultura memorindaĵo de Ĉeĥio estis plu regsitrita nur la akvovojo kun akvodukto.

Alirebleco
----------

La vojo laŭlonge laŭ la akvovojo kaj ĝis la akvodukto mem estas neniel markita, ĉe ŝoseo el Chřibská al Jetřichovice en loko Na Potocích estas sole nur unu orientiga ŝipeto. Vojo el aŭtobusa haltejo *Chřibská, Na Potocích* proksime de loka hejmo por senioroj estas interrompita en lokoj, kie tratranĉas ĝin parcelo en privata posedaĵo, apartenanta al firmao, trafikanta la hejmon "Potoky". Sed la parceloj, sur kiuj la restaĵoj de la teksfabriko, la tuneloj, la akvovojo kaj la akvodukto situas, estas laŭ katstro de nemoveblaĵoj en posedaĵo de Ĉeĥio kaj ili estas en administrado de Nacia parko Bohemia Svislando. De la restintaj ruinoj de la teksfabriko kondukas super la tunelo arbara vojo ĝis la akvovojo kaj la akvodukto. De la akvodukto plu eblas la akvovojon observi ĝis herbejo, kiun prenas plua barita privata parcelo. resto de la mallarĝa akvofluo de la akvovojo en supra sektoro, kondukanta al rando de Dolní Chřibská, estas surkreskinta kaj ne tro videbla.

Pluaj fotoj
-----------

* Spaco fine de Dolní Chřibská, kie komenciĝis la akvovojoSpaco fine de Dolní Chřibská, kie komenciĝis la akvovojo
* La akvovojo inter enfluejo de supra tunelo kaj akvoduktoLa akvovojo inter enfluejo de supra tunelo kaj akvodukto
* La akvodukto el la dekstra bordo de Chřibská KameniceLa akvodukto el la dekstra bordo de Chřibská Kamenice
* La akvofluo de la akvodukto kun kreskintaj arbojLa akvofluo de la akvodukto kun kreskintaj arboj
* Vido al la viadukto el la maldektra bordo de la riveroVido al la viadukto el la maldektra bordo de la rivero
* La akvovojo en sektoro antaŭ granda (suba) tuneloLa akvovojo en sektoro antaŭ granda (suba) tunelo
* Portalo de masonita galerio, kondukanta al la fabrikoPortalo de masonita galerio, kondukanta al la fabriko
* Meze de la granda galerio proksime de unu el la ŝaktojMeze de la granda galerio proksime de unu el la ŝaktoj
* Travidejo en arbaron tra masonita ŝakto el la granda akva tuneloTravidejo en arbaron tra masonita ŝakto el la granda akva tunelo
* La unuaj metroj de la longa masonita galerioLa unuaj metroj de la longa masonita galerio
* Restintaj ruinoj de la iama teksfabriko de HübelRestintaj ruinoj de la iama teksfabriko de Hübel
* Vido de la vojo al la restaĵoj de la fabrikoVido de la vojo al la restaĵoj de la fabriko